EA ทุ่ม 1.5 พันลบ. ส่งบ.ย่อยซื้อเพิ่มทุน NEX ผงาดถือหุ้น 40%
EA ทุ่ม 1.5 พันลบ. ส่งบ.ย่อยซื้อเพิ่มทุน NEX ผงาดถือหุ้น 40%
EA ทุ่ม 1.5 พันลบ. ส่งบ.ย่อยซื้อเพิ่มทุน NEX ผงาดถือหุ้น 40%
15 พ.ค. 2563

บริษัท พลังงานบริสุทธิ์ จำกัด (มหาชน) หรือ EA เปิดเผยว่า ที่ประชุมคณะกรรมการบริษัทมีมติอนุมัติในหลักการให้บริษัทย่อย ได้แก่ บริษัท อีเอ โมบิลีตี โฮลดิง จำกัด (EMH) เข้าลงทุนใน บริษัท เน็กซ์ พอยท์ จำกัด (มหาชน) หรือ NEX โดยจะเข้าถือหุ้นในอัตราส่วน 40.013% ของจำนวนหุ้นสามัญที่ออกและจำหน่ายได้แล้วทั้งหมดของ NEX
โดย NEX จะออกและเสนอขายหุ้นสามัญเพิ่มทุนแบบเฉพาะเจาะจงให้แก่บุคคลในวงจำกัด (Private Placement) ให้แก่ EMH เป็นจำนวนไม่เกิน 670,000,000 หุ้น ในราคา 2.20 บาท โดย EMH จะชำระราคาค่าหุ้นรวมเป็นเงินไม่เกิน 1,500,000,000 บาท
ทั้งนี้ การเข้าถือหุ้นเพิ่มทุนดังกล่าว เพื่อร่วมลงทุนในธุรกิจด้านกิจการพัฒนาคุณภาพ ผลิต ประกอบชิ้นส่วนและจัดจำหน่าย ตลอดจนการขายและให้บริการหลังการขายเกี่ยวกับผลิตภัณฑ์รถยนต์โดยสาร รถยนต์เชิงพาณิชย์ และรถยนต์ส่วนบุคคล
สำหรับเงื่อนไขสำคัญก่อนการเข้าลงทุน เนื่องจากการเข้าลงทุนดังกล่าวมีผลให้ EMH ได้รับการจัดสรรหุ้นสามัญใน NEX ในจำนวนที่ข้ามจุดที่ต้องทำคำเสนอซื้อหลักทรัพย์ทั้งหมดของ NEX ที่สัดส่วน 25% แต่ EMH จะขอผ่อนผันการทำคำเสนอซื้อหลักทรัพย์ทั้งหมดของกิจการ (Whitewash)
 
 
 
 
 